Heroldinės figūros (heraldika)

**Heroldinės figūros** – viena iš figūrų grupų heraldikoje.

Grupė skirstoma:

* Garbingosios heroldinės figūros
* Paprastosios heroldinės figūros

= Heroldinės figūros =

Tai tokios figūros, kurios atsiranda dalijant skydą taisyklingomis linijomis į skirtingų spalvų laukus. Dalijant skydą dažnai naudojamos ir ne tik tiesios linijos, bet ir dantytos, banguotos ir kitos. Tokios linijos turi ir reikšmę. Banguota linija dažnai reiškia vandenį, eglutės formos – mišką ir pan.
Vakarų Europos heraldika žino begales heroldinių figūrų. Prancūzijoje žinoma daugiau nei 10 tūkst. Lietuvoje naudojamos kelios garbingosios figūros, dažnai sujungtos su mobiliosiomis. Labiausiai paplitusios: skydo galva, papėdė, juosta, stulpas, kaspinas.

## Garbingosios

### Pirmasis pogrupis
Garbingosios heroldinės figūros gali būti skirstomos. Prancūzijoje skirtomos į pogrupius. Pirmąjį pogrupį sudaro iš tiesių linijų sudarytos figūros, einančios per skydo širdį.


Vaizdas:Heroldinė garbinga figūra stulpas.png|Stulpas
Vaizdas:Heroldinė garbinga figūra juosta.png|Juosta
Vaizdas:Heroldinė garbinga figūra dešinysis kaspinas.png|Dešinysis kaspinas
Vaizdas:Heroldinė garbinga figūra kairysis kaspinas.png|Kairysis kaspinas
Vaizdas:Heroldinė garbinga figūra kryžius.png|Kryžius
Vaizdas:Heroldinė garbinga figūra įžambusis kryžius.png|Įžambusis kryžius


### Antrasis pogrupis
Antrajam pogrupiui priskiriami: skydo galva, papėdė, šonai, bordiūras, gegnė ir kitos figūros, neatitinkančios pirmojo pogrupio apibrėžimo.

Vaizdas:Heroldinė paprasta figūra galva.png|Galva
Vaizdas:Heroldinė paprasta figūra papėdė.png|Papėdė
Vaizdas:Heroldinė paprasta figūra priekinis šonas.png|Priekinis (dešinysis) šonas
Vaizdas:Heroldinė paprasta figūra galinis šonas.png|Galinis (kairysis) šonas
Vaizdas:Heroldinė paprasta figūra bordiūras.png|Bordiūras
Vaizdas:Heroldinė paprasta figūra gegnė.png|Gegnė
Vaizdas:Heroldinė paprasta figūra pleištas.png|Pleištas
Vaizdas:Heroldinė paprasta figūra spindulys.png|Spindulys
Vaizdas:Heroldinė paprasta figūra dvišakis.png|Dvišakis

Skydo galva – viršutinė skydo 2/7 dydžio dalis nuspalvinta kita spalva ir atskirta taisyklinga linija. Panašaus dydžio dalis skydo apačioje vadinama *papėde*. Jei skyde vaizduojama 2/7 dydžio juosta vertikaliai, tai ji vadinama stulpu, įstrižai – kaspinu. Jei tokia dalis yra aukščiau ar žemiau skydo centro, tai ji vadinama *pakelta* arba *pažeminta*. Jei paslinkta į kurį nors šoną, tai – paslinkta į *priekį* (dešinę) arba *atgal* (kairę). Jungiant paprastąsias heroldines figūras galima gauti naujų figūrų: sujungus stulpą su juosta gaunamas heroldinis kryžius, sujungus kaspinus – šv. Andrejaus kryžius.

*Pastaba*. Kai kurie šaltiniai *bordiūrą*, *pleištą* ir *spindulį* priskiria *Paprastosioms heroldinėms figūroms*.

Skyde galima naudoti plonesnes arba kelias figūras, tačiau jos turi kitokius pavadinimus.

Vaizdas:Heroldinė garbinga figūra 3 juostelės.png|Trys juostelės
Vaizdas:Heroldinė paprasta figūra siūlinis kryžius.png|Siūlinis kryžius


## Paprastosios
Paprastųjų heroldinių figūrų yra begalės. Plačiausiai žinomos: šachmatinis ir rombinis skydai, bei laisvoji skydo dalis. Laisvoji skydo dalis – tai kvadratas arba stačiakampis, kuris užima nuo 1/4 iki 1/9 skydo ploto ir nuspalvintas kita spalva. Paprastai jis būna skydo galvos dešinėje, rečiau kairėje.

Vaizdas:Heroldinė paprasta figūra laisvas kapmas.png|Laisvoji skydo dalis
Vaizdas:Heroldinė paprasta figūra šachmatinis.png|Šachmatinis
Vaizdas:Heroldinė paprasta figūra rombinis perskeltas.png|Rombinis perskeltasis
Vaizdas:Heroldinė paprasta figūra lašai.png|Lašai, šaltiniai, monetos (bezant).

Herbe esantys skrituliai (Bezant), priklausomai nuo jų spalvos turi įvairias reikšmes. Pvz., Popiežiaus Leono X herbo skyde esantys raudoni skrituliai reiškia Kristaus kraujo lašus, mėlynas – šaltinį.

Laisvąją skydo figūra mėgta Rusijoje, kurios imperijos gubernijų skyduose buvo gausiai naudojama, kad parodytų gubernijos, apskrities ar miesto priklausomybę. Prancūziškoje Napoleono laikų heraldikoje laisvojame lauke esančius simbolius galima nustatyti miesto statusą, asmens titulą, valstybines pareigas. Pavyzdžiui, mėlyna spalva reiškė grafą, raudona – baroną.

Vaizdas:Heroldinė paprasta figūra grafas.png|Mėlyna spalva reiškė, kad herbo turėtojas yra grafas, auksinė arka ir radės **D** ir **A**, jog tarnaujama imperatoriaus rūmuose ir esama karininko.
Vaizdas:Heroldinė paprasta figūra baronas.png|Raudona spalva nurodo į barono titulą, mūro siena – miesto mero pareigas.


## Taip pat skaitykite

* Kryžius heraldikoje. Kryžius heraldikoje, jo formos, gausa ir įvairovė.